સાબરકાંઠા જિલ્લાના હિંમતનગરના હડિયોલ ગામેથી શનિવારે મહેસુલ મંત્રી કૌશિક પટેલના વરદ હસ્તે એકતા રથયાત્રાને પ્રસ્થાન કરાવ્યું હતું. એક્તા રથયાત્રાને પ્રસ્થાન કરાવતા મહેસુલ મંત્રી કૌશિકભાઇ પટેલે જણાવ્યું છે કે, કોઇપણ રાષ્ટ્રની સુખ સમૃધ્ધિ માટે એકતા-અખંડિતતા એ પાયાની જરૂરિયાત છે. સરદાર પટેલના આ આદર્શો, વિચારો આજે પણ એટલા જ પ્રસ્તુત છે. લોકમૂલ્યોના જતન માટે એકતા-અખંડિતતા અનિવાર્ય છે. વડાપ્રધાન મોદીએ સરદાર પટેલની ઓળખ,એકતા, અખંડિતતા, રાષ્ટ્રભાવની ગૂંજ ઘરે ઘરે પહોંચાડવાનો અભિગમ રાખ્યો છે.